Carmen Ruiz

**Carmen Ruiz** (Madril, Madrilgo Erkidegoa, 1974ko uztailaren 28a) madrildar aktorea, zinema, antzerki eta telebistan aritzen dena.

## Aktore ibilbidea 
Euskal Telebistan (ETB) *Cámara oculta* saioetan agertu zenean hasi zen ezaguna izaten, baita Televisión Españolako (TVE) *Mujeres* eta Telecinco kateko *Yo soy Bea* telesailetan ere, non telesaileko harreragilea interpretatu zuen. Besteak beste, *La vida inesperada, FIN, Villaviciosa de al lado, Es por tú bien, Gente de mala calidad* filmetan parte hartu zuen. Hainbat film laburretan saritu dute. Antzerki-esperientzia zabala du.

Lehen bi paperak serieetan eman zituen, eta bat etorri ziren denboran. *Mujeres* 2005ean grabatu zen arren, TVEk ez zuen 2006ko azken hiruhilekora arte eman, eta *Yo soy Bea* estreinatu eta gutxira.

Urte bat baino gehixeago igaro ondoren Chusa pertsonaia egiten zuen *Yo soy Be*a telesaila utzi eta beste serie bat egitea erabaki zuen, ordukoan Cuatro katean, *Cuestión de sexo* serieko protagonista intreoretatu zuen, Guillermo Toledo eta Pilar Castro aktoreak lagun zituela.

*Mortadelo eta Filemonen* zinemarako egokitzapenean parte hartu zuen, *Misión: Salvar la Tierra* azpitituluarekin, eta Miguel Bardemen zuzendaritzapean. Toribiaren rola interpretatu zuen.

2015etik 2016ko amaierara arte (bigarren denboralditik laugarren denboraldira), Petra Palomero interpretatu zuen Cuatro katean, *Gym Tony* telesailean, non sketch gehien egin zituen pertsonaietako bat izan zen.

Gero *Matadero* y *Madres* telebista-lanak egin zituen.

The good mood produkzio-etxearen *Deudas* seriean, Lucía, Peparen (Carmen Maura) alaba, interpretatu  zuen. 

## Filmografia 
### Telebista 
### Antzerkia 
* *Misogi no* (2006)
* *Comedia idiota con título absurdo* (2006)
* *Zanahorias* (2008)
* *La cantante calva*
* *Idioteces profundas contadas por imbéciles inteligentes*
* *Star bien*
* *La katarsis del tomatazo*
* *Baile, sólo parejas*, Animalario(2009)
* *Algo más inesperado que la muerte,* Elvira Lindorena eta Josep María Mestresek zuzendua (2009–2010)
* *Las dos bandoleras* (2014)
* *Bajo terapia* (2016-2017)
* *La cantante calva* (2017-2018)
* *7 años* (2018-2019)
* *Ronejo* (2020-2021)

## Sariak eta izendapenak 
2009

* Emakumezkoen interpretazio onenaren saria, Vila-realgo "Cineculpable" film laburren jaialdian, *La rubia de Pinos Puente* lanarengatik.
* Soria Hiria Film Laburren Lehiaketako aktore onenaren saria, "La rubia de Pinos Puente" filmarengatik.
* Emakumezkoen interpretazio onenearen saria Ameriketako Cortos Playas Jaialdian, La rubia de Pinos Puente filmarengatik.
* Medina del Campoko Zinema Asteko aktore onenaren saria, "*La rubia de Pinos Puente*" filmagatik.
* Emakumezko aktore onenaren saria Alacanteko Zinemaldian, "*La rubia de Pinos Puente*" filmagatik.
* Aktore onenaren saria Iruñeko Zinemaldian, "*La rubia de Pinos Puente*" filmarengatik.
* Luna de Islantilla saria, Luna Islantilla Cinefórum Zinema Baxuko Nazioarteko Zinemaldiko aktore hoberenari, "*La rubia de Pinos Puente*" filmarengatik.

2011

* 2010eko Aktoreen Batasuneko zinemako aktore onenaren izendapena, "*Que se mueran los feos*" filmarengatik.

2012

* Telebistako aktore onenaren SPT sarietarako izendapena, *Con el culo al aire* filmarengatik.

2013

* Belaunaldi berriaren Komedia saria Tarazonako 'Paco Martínez Soria' Zinemaldian

## Bitxikeriak 
* *Desalmados* telesaileko kapitulu batean parte hartu zuen, *El Sótano* telesailetako batean. Antena 3en webguneko saio horretan, talentu berriak sustatzeko lineako serieak argitaratzen dira.

## Erreferentziak 
## Kanpo estekak 
*  Internet Movie Databasen 
* Elkarrizketa Mujeres y Yo soy Bea filmeko paperei buruz 2006ko urrian
* Elkarrizketa 2007ko abuztuan